จ่อแจ้งความ สาวโพสต์เฟซฯ รอดคุก เมาแล้วขับ เพราะแบ็กดี 
สาวอ้าง เมาแล้วขับ เป่าวัดแอลกอฮอล์ได้ 90 มิลลิกรัม แต่รอดคุกเพราะมีแบคดี ชาวเน็ตรุมจวกทั้งเจ้าหน้าที่และคนโพสต์ เจ้าตัวรีบเคลียร์ รู้เท่าไม่ถึงการณ์ ด้าน ตร.จ่อแจ้งความ หลังเบี้ยวนัด ,27 พ.ค. เฟซบุ๊ก ,เรารักด่านตรวจ, เผยแพร่โพสต์ของสาวหน้าตาดีรายหนึ่ง หลังถ่ายรูปใบสั่งโชว์บนเฟซบุ๊ก ข้อหาไม่มีใบขับขี่ โดนปรับ 500 บาท แต่บรรยายภาพว่า ไงละ เป่าไปแล้วด้วยขึ้น 90 ต้องติดคุกสินะ แต่เดชะบุญมีแบ็กดี เดินออกสวยๆ ทำเอาชาวเน็ตวิจารณ์สนั่น หากข้อความดังกล่าวเป็นจริง เจ้าหน้าที่ตำรวจจะเจอข้อหาละเว้นการปฏิบัติหน้าที่หรือไม่ ขณะที่อีกเสียงบอกว่า ถ้ามีแบคดีจริง ทำไมถึงต้องโดนเสียค่าปรับ 500 บาทข้อหาไม่มีใบขับขี่ด้วย เรื่องนี้เป็นการแต่งเรื่องโกหก จนเจ้าหน้าที่ตำรวจได้รับความเสียหายหรือไม่?,ทางด้าน พ.ต.ท.สรพงษ์ นาคะโยคี รองผกก.จร. สน.โชคชัย เปิดเผยกับทีมข่าวไทยรัฐออนไลน์ว่า เบื้องต้นเหตุการณ์ดังกล่าวเกิดขึ้นเมื่อเวลา 02.45 น. ของวันที่ 27 พ.ค. ซึ่งทางเจ้าหน้าที่ตำรวจได้ตั้งด่านอยู่บริเวณถนนลาดพร้าวขาเข้าฝั่งตรงข้าม สน. และหญิงสาวรายหนึ่งได้ขับรถผ่านมา จึงเรียกขอดูใบขับขี่ แต่ไม่มีแสดง จึงปรับ 500 บาท และขอยืนยันว่าหญิงสาวคนดังกล่าวไม่มีอาการเมาสุรา รวมถึงเจ้าหน้าที่ตำรวจก็ไม่ได้เป่าแอลกอฮอล์แต่อย่างใด แต่ไม่คิดว่าสาวคนดังกล่าวจะเอาไปโพสต์แบบนี้ หลังจากถูกแชร์ในโลกออนไลน์ ทางเจ้าหน้าที่ตำรวจได้ติดต่อคุยกับหญิงสาวที่โพสต์ข้อความดังกล่าวแล้ว และได้รับคำขอโทษกลับมา พร้อมระบุว่ารู้เท่าไม่ถึงการณ์ ซึ่งได้รับการนัดหมายจะเข้ามาให้รายละเอียดกับเจ้าหน้าที่ตำรวจในช่วงเวลา 16.00 น. ที่ผ่านมา แต่ก็เบี้ยวนัด และปิดโทรศัพท์หนี ซึ่งทางเจ้าหน้าที่ตำรวจเตรียมออกหมายเรียกมาพบเป็นขั้นตอนถัดไป เบื้องต้นหญิงสาวคนดังกล่าวเข้าข่ายมีความผิดตาม พ.ร.บ. คอมพิวเตอร์ พ.ศ.2550 และความผิดฐานดูหมิ่นเจ้าพนักงาน ซึ่งจากการตรวจสอบล่าสุดไม่พบชื่อเฟซบุ๊กหญิงสาวที่โพสต์แล้ว เจ้าหน้าที่คาดเจ้าตัวลบเพื่อหลบหนีความผิด
สาวอ้าง เมาแล้วขับ เป่าวัดแอลกอฮอล์ได้ 90 มิลลิกรัม แต่รอดคุกเพราะมีแบคดี ชาวเน็ตรุมจวกทั้งเจ้าหน้าที่และคนโพสต์ เจ้าตัวรีบเคลียร์ รู้เท่าไม่ถึงการณ์ ด้าน ตร.จ่อแจ้งความ หลังเบี้ยวนัด 
สาวหน้าตาดี,เฟซบุ๊ก,รอดคุก,แบคดี,ไม่มีใบขับขี่,เมาแล้วขับ,รู้เท่าไม่ถึงการณ์,สน.โชคชัย,ด่านตรวจ,ตำรวจ,พ.ร.บ.คอมพิวเตอร์,ดูหมิ่นเจ้าพนักงาน,สายตรวจโซเชียล,ไทยรัฐ,ไทยรัฐออนไลน์,Thairath